રણપ્રદેશ કચ્છના અંજાર તાલુકાના દુધઈ નજીક અલ્લારખા હોટેલ પાસે હુન્ડાઈ કારની અડફેટે ટપ્પરના ગોપાલનગરના 40 વર્ષિય યુવકનું મોત નીપજ્યું હતું. બનાવ બુધવારના સવારે સવા દસ વાગ્યાના અરસામાં બન્યો હતો. મૃતક વીરા લગધીર કોલી બાઈક પાછળ મનસુખ મોહન કોલી (રહે. હિરાપર, અંજાર)ને બેસાડી ટપ્પરથી દુધઈ તરફ આવતો હતો. ત્યારે, ભુજથી ભચાઉ તરફ જઈ રહેલી હુન્ડાઈ આઈ ટ્વેન્ટી કારે બાઈકને ટક્કર મારતાં ગંભીર ઈજાઓથી વીરા કોલીનું ઘટનાસ્થળે મોત નીપજ્યું હતું. મનસુખને નાની મોટી ઈજા થતાં હોસ્પિટલમાં સારવાર માટે ખસેડયો છે.